
Dialuna mainta durante conferencia di prensa di Gobierno di 
Aruba, Prome Minister Evelyn Wever-Croes, Minister Dangui 
Oduber, ATA y DVG a duna informacionnan concreto tocante 
ultimo desaroyonan di Covid na Aruba. 


Prome Minister a duna di conoce cu e Taskforce a indica un 
mehoracion enorme especialmente na establicimentonan cu 
a adapta nan mes na e reglanan pero tambe cu comportacion 


Prome Minister Evelyn Wever-Croes: 


ICA 


Dialuna 23 November 2020 











TIAL RAI 





di clientenan. A nota tambe cu establecimentonan ta acerca 
Taskforce pa puntra kico por y kico no por y Taskforce ta bay 
na e establecimentonan pa wak y duna aprobacion. 


Tambe por a constata cu clientenan mes ta coregi y of 
conscientisa otro. Si en caso un cliente drenta sin tapaboca, 
un otro ta hala su atencion y esaki ta loke nos mester haci. 
Cada ciudadano mester sa kico su responsabilidad ta. 


Den e temporada bunita aki Gobierno di Aruba hunto cu Crisis 
Team ta permiti espacio pero na mes momento ta recorda tur 
ciudadano pa tene cuenta cu tin mas frecuencia di salimento, 
mas evento social na unda ta bay tin contacto cu mas hende 
cual ta haci e situacion di riesgo mas grandi. 


"Den e flexibilisacion aki, nos ta confia cu cada ciudadano lo 
за di cuida su mes y su famia y di sigui aplica e regla cu ta 
vigente. P'esey mi ta urgi pa sigui e medidanan di higiene mas 
frecuente cu prome. Laba man mas hopi cu ta posibel, ora no 
por uza handsanitizer. Ora bo drenta tienda of establecimento 
uza handsanitizer tambe. Uza tapaboca na tur establecimento 
paden pero pafo tambe por ehempel ora di haci compras den 
caya Betico Croes na unda tin hopi bon deal y na unda tin 
hopi mas hende. Tene distancia tambe si bo tin bishita na cas. 
Principalmente si bo tin sintoma, keda paden, yama bo dokter 
di cas y e lo guia bo. 





Mi no ta cansa di ripiti: NO ta e pais di mas rico y mas poderoso 
ta vence e virus aki sino e pais mas disciplina. Nos a demostra 
cu nos por, nos ta dominando e di dos ola, ban sigui cu e mesun 
reglanan di disciplina, ban keda mes cauteloso pa asina nos 
por evita un di 3 ola mientras nos ta һайа un vacuna", Prome 
Minister a termina bisando. 

Premier Evelyn Wever - Croes: 


FLEXIBILISACION DI MEDIDA ENTRANTE 
DIAMARS 24 DI NOVEMBER 








Durante conferencia di prensa di Gobierno di Aruba dialuna 
mainta, Prome Minister Evelyn Wever-Croes a elabora riba 
flexibilisacion di medidanan den e siguiente fase nos dilanti. 
E cantidad di caso di activo acutalmente ta bou di 100. Esaki 
ta duna espacio pa cuminsa flexibilisa. “Ohala asina na Aruba 
toch por sinti algo di e sentimentonan e temporada di fin di 
afia, esta Pasco y Айа Nobo, no manera antes pero sikiera un 
tiki si. Esaki ta danki na e cooperacion di nos comunidad cu a 
yuda nos baha e gran cantidad di casonan activo. Mester sigui 
Si cu cautela semper y cu disciplina". 


Prome Minister a anuncia e cambionan cu lo drenta na vigor 
entrante diamars 24 di November 2020. 


REUNIONNAN DI FAMIA: 

Entrante diamars por reuni mas cu 6 persona den cas. 
Sinembargo mester tene cuenta si cu e uzo di tapaboca y 
mantene distancia di 1 meter y mei. Cada famia mester dicidi 
cuanto hende por ta den cercania di otro y mester percura pa 
tur hende mantene y cumpli cu reglanan. Crisis Team lo sigui 
ta alerto y unda mester, lo tuma accion. 








RESTAURANTNAN: 

Te cu awor ta permiti un maximo di 4 persona na un mesa 
paden. Entrante diamars 24 di November esaki lo cambia pa 
14 persona na un mesa paden y maximo 20 persona siguiendo 
reglanan. E regla ta keda cu tur hende mester ta sinta y no 
para na bar y no ta lanta para si tin musica. 


ENTRETENIMENTO: 

Pa loke ta entretenimento, te awor e ta na un maximo di 3 
musico. Entrante diamars 24 di november esaki ta cambia te 
na 5 riba un scenario. Esaki ta pa paden. Pa pafo lo permiti 
e conhunto, grupo di Gaita etc. completo. Sinembargo nan 
mester atene nan mes na reglanan stipula. E decision aki ta 
tuma den e dialogo y conforme e protocol cu a cera cu e grupo 
di entretenimento. Esey kiermeen cu nan mester percura pa e 
distancia entre nan pero principalmente si nan mira cu hende 
ta lanta para y baila y no ta atene na regla, lo mester para 
e musica. E intencion no ta pa bay fomenta aglomeracion di 
hende ya cu debi na esaki problemanan por surgi. Alcontrario 
di esaki lo permiti e gruponan aki deleita nos cu e musica 
especialmente drentando fin di айа. Tur estabolecimento cu 
kier pone musica pafo pa atrae mas cliente por haci esaki pero 
no pa e clientenan keda para pafo pa wak y baila. 

ENTREGA DI PREMIO DI CONCURSO DI 


PINTA & KLEUR 


Diabierna ultimo, 20 di november, riba Dia Internacional di 
Derecho di Mucha, a duna premio na e muchanan cu a gana 
cu nan arte den e Concurso di Pinta & Kleur cu tema cuido 
di mascota. E comision di accion di e Plan Nacional Ley di 
Cacho di Ministerio di Asuntonan General a ricibi mas cu 500 
formulario di participacion, pues e miembronan di hurado 
tawatin un tarea hopi dificil. 


Nos muchanan mester a kleur ambos banda di e formulario y 
pinta nan mascota favorito. 

E number 1 te 7 di e 28 muchanan cu a bini Bestuurskantoor 
pa ricibi nan premio segun nan categoria ta: Riddhi Vanjani, 
Jayline Caceres, Victoria Bellesteros, Xilah Kock, Cathy 
Cuello Matos, Xiarrah Winklaar, Sabine de Cuba (kleuter), Liv 
Aponte, Akyrah Delgado, Noah Orman, Zyzhia Danje, Padma 
Piar, Aranza Trimon, Léanne Mejia (1e klas); Faye Franca, 
D'Sheila Milan, Chloé Enser, Isabella Gomez, Lisa de Kort, 
Silviénny Gonzalez, Richinelda de Jongh (2e klas); Daisyree 
Kock, Anderson Giron, Crisbel Gutierrez, Isabella Consuegra, 
Jeaengelly Niles, Maria Jose Saa Carvajal y Annemarie Tromp 
(3e klas). 


A traves di nan arte nan a expresa nan talento y amor pa 
mascota. Pabien na cada un di nos artistanan! 


E voorzitter di e comision di accion ta contento di por a bolbe 
conta cu e sosten di Special Projects di Ministerio di Asuntonan 
Social y Laboral, cu ta tras di e disefio di e formulario di 
informacion y participacion di e concurso e afia aki como 
tambe esun di afia pasa. 


Prome cu a ricibi nan regalo, tur mucha presente a haya un 
medaya di Ban Cultiva di Special Projects. Asina huntu ta yuda 
conscientisa tocante Ley di Cacho, y alaves ta sigui cultiva e 
talento di pintamento den nos muchanan. 


Pa 16 mucha cu no a cumpli cu tur exigencia pa ta den e 
finalistanan, pero cu na un of otro manera nan arte toch 
a resalta, e comision tin un premio chikito ainda, y lo tuma 
contacto cu nan e siman aki. 


E comision kier gradici tur cu na un forma of otro a aporta 
pa haci e dia aki uno sumamente special pa nos muchanan, 
sin laga "Angel" afo (embahador di conscientisacion canino di 
Aruba), y un danki special ta bay na tur e scolnan cu a participa 
activamente, y tambe na e mayornan cu a percura pa nan 
yiunan participa. 

MINISTER DI FINANSA, ASUNTONAN ECONOMICO Y CULTURA ] 


MINISTER XIOMARA MADURO 

Haci un cita mas pronto cu ta posibel 


Departamento di Impuesto ta informa cu su campaña pa 
yuda cu yenamento di e declaracion (aangiftebiljet) di 
inkomstenbelasting 2019 ta yegando su final. Den e siguiente 
dianan te cu diabierna, 27 di november, e personanan di edad 
60+ cu ta cumpli cu e condicionnan por bin na remarke pa 
haya ayudo. 


E CONDICIONAN 

1. E persona mester ta di edad 60 of mas. 

2. E entrada no tabata mas cu Afl. 75.000 durante aña 2019. 
3. E persona no tin negoshi of ta traha riba su mes. 

4. Ta yuda yena solamente un formulario pa persona. 

5. Mester haci un afspraak. 


Pa haci cita mester bishita e website: impuesto.aw > Afspraak 


maken > Hulp bij aangifte inkomstenbelasting. https://www. 
impuesto.aw/afspraak maken met DIMP 


RECE DOCUMENTO 

Departamento di Impuesto ta pidi su clientenan pa trece e 
formulario di declaracion hunto cu tur comprobante necesario 
relaciona cu entrada y gasto, tanto na Aruba como den exterior. 


ULTIMO SIMAN 

E siman aki ta e ultimo siman cu Departamento di Impuesto 
lo tin su personal disponibel pa yuda e personanan di edad 
60+. Despues di dia 27 di november lo no ta posibel mas 
pa haya ayudo. E ultimo dia pa entrega e declaracion di 
inkomstenbelasting 2019 a cambia y awor ta 26 di februari 
2021. 

INVITACION 


Minister di Finansa, Asuntonan Economico y Cultura 
hunto cu e unidad IDEA, di Departamento di 
Asuntonan Economico, Comercio y Industria 

cordialmente ta invitabo: 


Pa bin presencia lansamento di un campaña nobo 


Diaranson 25 di november 2020 
Dilanti di 'La Moderna' Caya G.F. Betico Croes 
pa 10'or di mainta. 


Corda bini cu tapaboca y mantene distancia social. 
RSVP: junior.arends @gobierno.aw 





MINISTER GLENBERT F. CROES 

Pa celebra Dia Internacional di Mucha: 


MINISTER GLENBERT CROES A BISHITA 
DIFERENTE SCOL Y CRECHENAN 


Aruba ta bon conoci cu e hecho cu e titular di Asunto Social 
y Labor, Minister Glenbert Croes a bin ta ehecuta un maneho 
unda cu e ser humano, principalmente nos muchanan ta 
central y e punto di salida den cualkier decision cu ta regarda 
su responsabilidad. Despues di e sacudi cu Aruba a haya cu e 
perdida di e dos angelitonan, e mandatario a hacie su mision 
pa esaki no ripita nunca mas. 


Apesar di e limitacionan cu COVID a trece cu ne, Minister 
Glenbert Croes, acompafia pa Rochi Geerman y Stephanie 
Croes, a bishita Sint Michaél School na San Nicolas, Colegio 
San Hose na Santa Cruz y Pastoor Kranwinkel na Paradera, 
Faith Revival Schoolna Rooi Afo , Butterfly Day Care, Curason 
Contento Peuterschool, De Schatkist Peuterschool y finalmente 
Kinderhuis Imeldahof na Noord. Muchanan a ricibi un atencion 
for di e mandatario den forma di un 'bookmark' y un appel pa 
conmemora e dia. 


Minister Glenbert a hiba un palabra breve tocante e importancia 
di derechonan di mucha y a accentua e gratitud cu e tin pa cada 
un, como tambe pa nos docente- y cabesantenan di scol, cu 
ademas di ta docente ta un partner importante den siguridad 
di nos criaturanan. 


E 'BOOKMARK' Y E APPEL: 

E appel ta un simbolo conoci universalmente como un simbolo 
cu ta representa educacion. (appel di oro) 

E appel cu e muchanan a ricibi, ta representa educacion 
cu enfoke special riba e importancia di Dia Internacional di 
Derecho di Mucha. Adicionalmente e appel ta simbolicamente 
representa salud: Un appel pa dia ta tene bo riba pia. 


Texto riba e bookmark cu mas di 700 mucha a ricibi diahuebs 
ultimo for di e mandatario ta bisa textualmente: "Como mucha 
mi tin derecho di crece y purba logra loke cu mi kier. Durante 
mi aventura di bida mi ta siña e diferencia entre bon y malo , ра 
despues mi uza mi experiencia pa forma ken mi kier ta". 


Esey ta e mensahe cu e mandatario a laga atras pa nos 











| 


muchanan cu e speransa cu e gesto chikito акі рог tin un 
impacto positivo den nan bida. 





Adicionalmente, tur айа mundo ta conmemora Dia Internacional 
di Mucha cu e adopcion di e declaracion universal di e 
derechonan di mucha di afia 1959. 


Aruba tambe a firma e tratado aki na айа 2001. 

Den e tratado di derechonan di mucha di "United Nations", tin 
palabracionan describi con paisnan mester anda cu mucha- y 
hobenan. Tambe kico tur nan tin derecho ariba dje. 


Pa mas informacion tocante derechonan di mucha bishita: 
http://derechodimucha.org/mi-derecho/ 

Ta keda na cada un di nos pa respeta y fortalece derecho di 
nos criaturanan. 


Feliz dia di Mucha 


Z" 

Continuacion MINISTER GLENBERT CROES A BISHITA DIFERENTE.... 





Como un mucha, mi tin 
derecho di crece y purba 
logra bira kico mi kier. 


[A] 


diferencia entre bony 
malo, pa despues mi 
mi experiencia pa forma 
ken mi kier ta. 








Ministerio di Asuntonan Social y Labor 
Minister Glenbert Croes 




















MINISTER DANGUI ODUBER 

Minister Dangui Oduber: 


BUELO DIRECTO ENTRE NEWARK Y ARUBA 
CU JETBLUE TA DEMOSTRA CONFIANSA 
DEN ARUBA 


Diasabra ultimo minister Oduber den presencia di Aruba Airport 
Authority N.V. (AAA), CEO di ATA Ronella Tjin Asjoe-Croes, 
CEO di AHATA Tisa LaSorte, JetBlue General Manager AUA/ 
CUR Karen King y otro partner y stakeholder a yama bonbini 
na JetBlue su buelo inaugural for di Newark (EWR) pa Aruba 
(AUA). 


Aruba ta contento di por ta un di e destinacionnan escohi pa 
e aerolinea partner di 14 afia. Aruba a wordo identifica como 
un di e mercadonan cu JetBlue ta anticipa cu lo crese den 
demanda serca e pasaheronan cu kier bai cu vakantie. 


buelo inaugural aki a demostra e confiansa y compromiso 
cu Jetblue tin cu pais Aruba. No obstante e situacion di crisis 
Jetblue a dicidi pa lansa e buelo inaugural di Newark-Aruba. 
Un logro importante pa nos turismo y specialmente e mercado 
di North East. 


"Nos ta hopi contento cu JetBlue, nos aerolinea partner di 
14 afia y actual di dos carrier mas grandi pa Aruba a dicidi 
di expande su presencia cu buelonan directo pa Aruba for 
di New York - Newark riba diasabra y diadomingo abordo di 
JetBlue su Airbus A321 neo. Ofreciendo tambe buelo for di 
Fort Lauderdale, JFK New York y Boston, esaki ta JetBlue su 
di 4 gateway pa Aruba como un di e destinacionnan esencial 
for di unda nan ta brinda nan servicio пор! exitoso “Mint” cu a 
wordo lansa na 2015 riba buelonan selecta. 


Nos ta hopi sigur cu e servicio for di Newark lo ta un otro 
servicio exitoso mas riba e network di ruta di JetBlue. 


E buelo inaugural aki ta parti di e strategia di JetBlue pa 
accelera su recuperacion y genera entrada den e situacion 
di biahe actual y pa Aruba, esaki no por a bin na un mihor 











momento como destinacion turistico. E ta sirbi tambe pa un 
confirmacion y testimonio di un aerolinea su abilidad pa move 
capacidad rond; obstante e retonan financiero y operacional 
cu nan ta enfrentando actualmente. 


Minster Oduber ta hopi contento y satisfecho cu e buelo 
inaugural aki. Minister Oduber ta demostrando cu hechosnan 
y accionan concreto con ta trahando pa Aruba recupera su 
turismo. Tur dia ta trahando incansabel pa e recuperacion 
cubta importante pa nos turismo, economia, finanzas publico 
y cuponan di trabou. 


Nos ta convenci cu Aruba lo "bounce" bek mas liher cu hopi ta 
premira. E cantidad di buelonan e ultimo simanandi merca ta 
aumentando y tambe e load factor. Diasabra ultimo nos a haya 
23 buelo di merca y 1 di Canada. Esaki tawata e weekend di 
mas ocupa cual ta duna un perspectiva positivo di recuperacion. 


Esaki ta un indicacion cu e confiansa di e turista mericano den 
Aruba tey y ta creciendo. 

Continuacion BUELO DIRECTO ENTRE NEWARK Y ARUBA CU JETBLUE.... 


EWR - AUA 


November 21, 2020 


November 21, 2020 

PRESENTACION DI ARUBA TOURISM AUTHORITY 
CONFERENCIA DI PRENSA 23 NOV 2020: 

Minister Plenipotenciario Besar 





‘PA ARUBAHUIS E ARUBANO TA CENTRAL’ 








"Arubahuis mester ta un organisacion caminda e comunidad 
Arubano na Hulanda ta central; sea cu e ta un studiante, nos 
pensionadonan of un Rubiano cu kier comparti un preocupaci- 
on, cual sea e motibo e persona mester por sinti liber na bati 
na porta paso e organsacion ta uno cu ta comunica den su 
mesun idioma y mas importante ta compronde di unda e ta 
bini". Esaki Minister Plenipotenciario, sr. Guillfred Besaril, a 
duna di conoce den un entrevista den cuadro di su tercer айа 
den e funcion di Minister Plenipotenciario na Hulanda. 


Un prioridad grandi di Minister Besaril ta pa bini cu un structura 
nobo di trabou pa e staf y person-al di Arubahuis. “Mi a ripara 
cu Arubahuis ta un organisacion sumamente profesional pero 
cu un accento hopi administrativo, mientras cu den practica 
tin un necesidad grandi pa Arubahuis duna otro tipo di 
servicio ademas di esun tradicional administrativo. Arubahuis 
simplemente no tabata cla pa ta e respuesta na e necesidad 
aki. Un ehempel concreto ta e grito di conectividad. Nos ta den 
un era di comunicacion, caminda telefoon cu e-mail so no ta 
suficiente pa duna servicio y/of infor-macion na publico. Pueblo 
kier ta conecta. No solamente di forma personal, si por, via 





telefon, e-mail, WhatsApp, Web-Chat, Facebook Messenger, 
Twitter, etc. etc. E posibilidadnan pa conecta y comunica 
awendia ta masha grandi mes. Tin mas aspectonan mane entre 
otro e guia di studiante den cual ta exigi conocemento den 
area psicologia y no solamente di enseñansa. Definitivamente 
pa por duna un bon servicio den area menciona, e personal 
mester hafia e "tools" necesario y na mes momento merece 
wordo debidamente prepara pa retonan." minister Besaril a 
sigui elabora. 


“Staf y personal di Arubahuis kier sigui brinda e comunidad 
Arubano residencia na Hulanda ser-vicio di calidad. Cu ayudo 
di DRH Aruba nos a canalisa un structura nobo pa Arubahuis 
y awor nos ta pendiente pa e asina yama "instellingsbesluit" 
pa nos por cuminsa implementa e structura nobo aki. 
Lastimamente cu debi na Covid 19 e proceso a confronta hopi 
retraso mirando cu e prior-idad tabata mas enfoca riba combati 
e pandamenia aki" segun minister Besaril. 


E mandatario a termina e entrevista indicando cu tin mas 
aspectonan cu tambe tin su atencion manera e edificio di 
Arubahuis den Schimmelpennincklaan. E edificio ta den un 
estado hopi de-plorabel, pero muy apesar di e necesidad 
grandi aki, Covid-19 a trece cune cu mester traha con-forme 
prioridad y p'awor e edificio no ta prioridad, sino e reinicio di e 
economia Arubano despues di e pandemia. 


E mandatario ta convenci cu e edificio lo yega turno pronto, 
asina cu e situacion financiero di Pais Aruba permiti e 
renobacion. Loke cu e crisis actual a demostra un y tur ta 
cu digitalisacion lo mes-ter hunga un rol grandi pa e Sector 
Publico Arubano; trahamento por ehempel for di cas tambe ta 
contribui na un dinamica totalmente nobo. “Prome cu Сома 19, 
nos na Arubahuis a cuminsa mira unda nos por implementa E 
Governance pa nos por traha di forma mas efectivo. E situacion 
actual a acelera e proceso aki. Esaki ta benificia e personal y 
tambe e servicio di Arubahuis na e comuni-dad Arubano na 
Hulanda”, asina Minister Plenipotenciario, sr. Guillfred Besaril 
a termina na ocasion di su di tres айа como representante di 
Aruba na Hulanda. 





Informacion di Gobierno transparente! 

Eddy Paris: 


Ы 


Esaki ta un invitacion cordial pa participa na е Webinar titula 
-EU BIODIVERSITY STRATEGY FOR 2030- organisa pa 
OCTA (Association of Overseas Countries and Territories of 
the EU), dia 26 di november 2020. E Webinar aki lo tuma lugar 
di 4ór di atardi ora di Aruba y lo dura 1 ora y mei. 


E Strategia nobo di Biodiversidad pa 2030 ta un plan integral, 
Sistémico y ambicioso cu duracion largo pa proteja naturalesa 
y reviva e degradacion di sistemanan ecologico. Esaki ta un 
pilar clave di e Pacto Berde Europeo (European Green Deal) 
y di e liderazgo di Union Europeo su accion internacional pa 
por logra e obhetivonan di e SDG — Sustainable Development 
Goals. 


Enbista di e biodiversidad rico (reconosi pa e EU Council 
Conclusions) di e 22 paisnan miembro di OCTA, e introduccion 
aki pa via di e Strategianan ta di gran balor — pa Aruba. 


Cu participacion di expertonan di OCTA, Comision Europeo, 
Global Island Partnership y BEST (Biodiversity and Ecosystems 
in Territories of European Overseas) e Webinar lo enfoca ariba 
e Strategia den contexto di e European Green Deal. 


Por registra via email na Andrei@overseas-association.eu of e 
link aki: this registration link. 


OCTA ta conta cu boso participacion. 


INAR ON TH 
STRATEGY 

"ASSOCIATION OF THE OVERSEAS COUNTRIES AND 
TERRITORIES OF THE EUROPEAN UNION 


PAYS ET TERRITOIRES D'OUTRE-MER 
LANDEN EN GEBIEDEN OVERZEE 





1 OVERSØISKE LANDE OG TERRITORIERS 
OCTAssociation 


ОСТА webinar on the EU Biodiversity Strategy for 2030 


-Programme - 


The new 2030 Biodiversity Strategy is a comprehensive, systemic and ambitious long-term plan for 
protecting nature and reversing the degradation of ecosystems is key pilar of the European Green 
Deal and of EU leadership on international action far global public goods and sustainable development 
goals This webinar aims to introduce participants to the contents of the Strategy and to the way it is 
perceived by regional organisations, as well as to show examples of successful biodiversity protection 
projects already undertaken in the OCTS. 
Programme: 

2000 Introduction of webinar and speakers 
Andrei Moarcas — Environment Energy Oficer, OCTA 

21:05 Presentation on the Biodiversity Strategy and its role in the context of the European Green Deal 
копа Zounberger Polly Officer — Biodiversity Protection, DG Environment, European Commission 

2125 Reactions to the Biodiversity Strategy | 
Kate Brown ~ Executive Director, Global land Partnership БИРА 

21:40 Reactions to the Biodiversity Strategy Il presentation of funding ines linked to the Biodiversity Strategy 
Carole Martinez Senior BEST Programme Coordinator and Grants Manager IUCN 

2055 Presentation of relevant past-projecs from BEST 20. 

2215 Q&A 

2230 End ofthe event 

ie та ne 


Registration: https;//ec.europa.eu/eusurvey /runner /OCTA-Biodiversitystrategy-Webinar 





Further information: 
EC's EU Biodiversity Strategy for 2030 website 


Strategy for 2030 














OCTAssociation 

Muchanan na Aruba: 


BOSO TAM 


Si bo ta den e grupo di 8-12 aña, nos 
lo considera bo como un mucha. Como 
mucha bo tambe ta HOPI importante pa 
yuda combati Covid-19 na Aruba. 


Abo como mucha ta forma parti precioso 
di e futuro di nos pais. Pesey ta hopi 
importante pa bo cuida awo y semper. 


Actualmente, tin na mundo henter y 
tambe na Aruba, un virus cu ta plama 
masha lihe entre esnan cu no ta cuida, 
su nomber ta Covid-19 of Coronavirus; 
pero bo no mester tin miedo, tin diferente 
manera cu abo por cuida y si bo cuida bo 
mes, tur cos lo ta ok. Tambe tin un bon 
noticia y ta cu pronto lo tin un vacuna. 


Aunke e virus ta pasa di un hende pa 
otro hopi facil, bo por evita pa bo pega cu 
ne y bo por proteha bo mes, si bo cumpli 
cu e puntonan aki: 


* Laba man frecuentemente 

* Tosa/nister den bo elleboog 

* Purba no mishi cu bo cara 

* No bay mucho cerca di otro hende 
* Evita luga cu hopi hende 

+ Uza ‘hand sanitizer’ 


Nos sa cu nos muchanan ta hopi balente 
y sabi, y cu nan lo sa di obedece tur regla 
na cas y na scol. 


Nos muchanan mester keda positivo y 
pensa cu cuidando nan mes, nan ta yuda 
cuida otro; y asina, pronto e situacion aki 
lo pasa y hunto nos lo por biba trankil y 
saludabel atrobe. 


Aruba ta un pais bendiciona, patriotico y 
balente, nos tur mester ta cla pa defend'e 
y e positivismo mantene. 


Pa nos sigui bringa e Covid-19, mester 
sigui tur regla y recomendacion stipula. 
Nos tur mester ta determina pa tur reto 
enfrenta. Ban sigui cuida! 


stArubaTaContaCuBo 
#DVGAruba 





Sigui cuida, 


ARUB 


— TA CONTA CU— 








UniNos ta Vence! 





J— стар» a! 
Dialuna 23 November 2020 (ONLINE. 





Departamento di Salud Publico: 


UPDATE 23 DI NOVEMBER 2020 


Segun resumen di awe 11 persona mas a recupera di covid, a keda registra un total di 6 caso nobo di Covid-19, di 
cual 1 ta no-residente, (“positivity rate” awe ta 13%). 


Casonan activo pa awe ta na 85, total di testnan haci na airport y hospital hunto ta 406, testnan haci na laboratorio di 
hospital so ta 31, total di casonan di fayecimento relaciona cu Covid-19 ta 45. 


Averahe di casonan pa dia abase semanal ta 10 caso y averahe di “positivity rate” pa dia abase semanal ta 12% 
Hospital ta informa cu tin un total di 8 persona interna di cual 3 ta den Cuido Intensivo y 5 isola riba piso general. 


E yamado ta na comunidad pa sigui mantene distancia, sigui aplica higiena, sigui uza tapa boca, sigui test pa covid 
sibo tin sintoma, sigui mantene isolacion of cuarentena ora bo wordo indica, sigui cumpli y sigui cuida. 


Aruba ta conta cu bo! 


23/11/2020 NO-RESIDENTE 





Activo 85 
4607 
Positivo 4737 











1.5m 
Жипке” | 

Mantene Beach cera Max 4 persona 
distancia 12"ог AM - 5'or AM па mesa 

A -dirigi'ia exito 
*mester pasa den’ 
trabou duro + 
cu dedicacion y ` 
2 determinacion 
nos ta logra e ` 


„еко си nos- 
propone 


NOTICIA DI GOBIERNO 





